ΓΡΑΠΤΗ ΕΡΩΤΗΣΗ E-2400/01

υποβολή: Erik Meijer (GUE/NGL) προς την Επιτροπή

(20 Αυγούστου 2001)

Θέμα: Άσκηση πίεσης εκ μέρους του Μαρόκο για την μείωση σε 15 έτη του ορίου ηλικίας γυναικών με κοινοτική ιθαγένεια για τη σύναψη γάμου

1. Γνωρίζει η Επιτροπή ότι σύμφωνα με το εθνικό δίκαιο του Μαρόκο, οι κάτοικοι κρατών μελών της Ε Ε που προέρχονται από την χώρα αυτή αλλά έχουν αποκτήσει την κοινοτική ιθαγένεια, διατηρούν τόσο αυτοί, όσο και οι απόγονοί τους την μαροκινήπηκοότητα εις το διηνεκές·

2. Γνωρίζει επίσης η Επιτροπή ότι, βάσει του μαροκινού εθνικού δικαίου, στους εν λόγω κατοίκους κρατών μελών με κοινοτική ιθαγένεια, εξακολουθεί να ισχύει το οικογενειακό δίκαιο του Μαρόκο το οποίο δεν αναγνωρίζει τις διαδικασίες του εξωτερικού όσον αφορά τον γάμο και το διαζύγιο·

3. Έχει επίσης πληροφορηθεί η Επιτροπή ότι το Μαρόκο ασκεί πίεση στην Ολλανδία για να εφαρμόσει σε όλους όσους κατέχουν την μαροκινήπηκοότητα το οικογενειακό δίκαιο του Μαρόκο σύμφωνα με το οποίο οι άνδρες μπορούν να συνάπτουν γάμο σε ηλικία 18 ετών όπως και οι Ολλανδοί αλλά οι γυναίκες ήδη από το 15ο έτος της ηλικίας τους·

4. Υπάρχουν άραγε κράτη μέλη στην Ε Ε τα οποία να έχουν θεσπίσει για τη σύναψη γάμου διαφορετικό όριο ηλικίας για την γυναίκα απ' ότι για τον άνδρα· Εάν ναι, ποια είναι τα κράτη αυτά και ποιά είναι η κατώτερη ηλικία·

5. Υπάρχουν και άλλα κράτη μέλη προς τα οποία απηύθυνε το Μαρόκο παρόμοιο αίτημα, και συγκεκριμένα κράτη μέλη στα οποία ζουν πολλοί κάτοικοι μαροκινής καταγωγής όπως η Γαλλία, το Βέλγιο και η Ισπανία και τα οποία αποδέχθηκαν το αίτημα αυτό ή πρόκειται να το αποδεχθούν·

6. Συμφωνεί η Επιτροπή με την άποψη μου ότι η αποδοχή του μαροκινού αιτήματος δημιουργεί δυνατότητα στους γονείς να δίδουν σε γάμο νεαρά κορίτσια, ότι τούτο αντιβαίνει προς τις διεθνείς συμβάσεις για την προστασία του παιδιού και ότι από την άποψη της ισότητας και της ελευθερίας επιλογής των γυναικών δεν είναι ευκταίο να επιτραπεί μια πολύ νεαρή ηλικία για τη σύναψη γάμου ή μια νεαρότερη ηλικία σε σχέση με τους άνδρες·

7. Γνωρίζει ότι οι αρχές του Μαρόκο, κατόπιν πιέσεων από οργανώσεις γυναικών και ανθρωπίνων δικαιωμάτων τον Μάρτιο του 1999, παρουσίασαν πρόγραμμα δράσης στο οποίο περιλαμβάνεται η αύξηση του ορίου σύναψης γάμου για τις κοπέλες από τα 15 στα 18 έτη και ότι εδώ και μερικούς μήνες ειδική επιτροπή ασχολείται με πιθανή αναθεώρηση·

8. Προτίθεται άραγε η Επιτροπή να προωθήσει από τα κράτη μέλη της Ε Ε συντονισμένη αντιμετώπιση προκειμένου να καταγραφούν οι αρνητικές επιπτώσεις του εθνικού και οικογενειακού δικαίου στα άτομα που έχουν κοινοτική ιθαγένεια επί τη βάσει της αρχής της ισότητας και του αυτεξούσιου των γυναικών και των ανδρών, προκειμένου ναιοθετηθεί κοινή στάση για ενδεχόμενη συνεννόηση μεταξύ των κρατών μελών και της μαροκινής κυβέρνησης·

Απάντηση του κ. Patten εξ ονόματος της Επιτροπής

(15 Οκτωβρίου 2001)

1.-3. Η Επιτροπή δεν γνώριζε, έως σήμερα, τα σχετικά με τις λεπτομέρειες εφαρμογής της διπλής μαροκινής/κοινοτικήςπηκοότητας, του μαροκινού οικογενειακού κώδικα στουςπηκόους που διαθέτουν αυτή τη διπλήπηκοότητα, ούτε τα σχετικά με τις πιέσεις που ασκεί το μαροκινό κράτος στις Κάτω Χώρες για τη μείωση του ορίου ηλικίας για τη σύναψη γάμου, όσον αφορά τα κορίτσια που κατοικούν στην επικράτειά τους, από τα 18 στα 15 έτη.

4.-8. Συνιστούμε στον κ. βουλευτή να απευθύνει τα ερωτήματά του στο Συμβούλιο, καθώς αυτά δεν εμπίπτουν στην αρμοδιότητα της Επιτροπής.

6. Η Επιτροπή εκτιμά ότι ο σημερινός προβληματισμός όσον αφορά τη θέση της γυναίκας στο Μαρόκο συνεκτιμά τις διεθνείς συμβάσεις σχετικά με την προστασία του παιδιού.

7. Η Επιτροπή γνωρίζει τα σχετικά με τον προβληματισμό της κυβέρνησης του Μαρόκου σχετικά με ένα Σχέδιο δράσης για την ένταξη των γυναικών στην ανάπτυξη της χώρας και για την πρόσφατη δημιουργία μιας συμβουλευτικής επιτροπής επιφορτισμένης με την αναθεώρηση του κώδικα που αφορά το προσωπικό καθεστώς της γυναίκας. Η Επιτροπή ενίσχυσε τις προσπάθειες της μαροκινής κυβέρνησης για τη βελτίωση της θέσης της γυναίκας κατά τη διάρκεια του πρώτου συμβουλίου σύνδεσης(1) που πραγματοποιήθηκε στις 9 Οκτωβρίου 2000 στο Λουξεμβούργο και θα το πράξει εκ νέου κατά το 2ο συμβούλιο σύνδεσης που θα πραγματοποιηθεί τον Οκτώβριο του 2001.

(1) Η Ευρωπαϊκή Ένωση και το Μαρόκοπέγραψαν συμφωνία σύνδεσης που τέθηκε σε ισχύ την 1η Μαρτίου 2000 — ΕΕ L 70 της 18.3.2000.